CELEX: 62014TN0003
Language: et
Date: 2014-01-02 00:00:00
Title: Kohtuasi T-3/14: 2. jaanuaril 2014 esitatud hagi — Anudal Industrial versus komisjon

22.2.2014   
            
            
               ET
            
            
               Euroopa Liidu Teataja
            
            
               C 52/50
            
         2. jaanuaril 2014 esitatud hagi — Anudal Industrial versus komisjon
   (Kohtuasi T-3/14)
   2014/C 52/96
   Kohtumenetluse keel: hispaania
   
      Pooled
   
   
      Hageja: Anudal Industrial, SL (Badalona, Hispaania) (esindajad: advokaadid J. García Muñoz, J. Jiménez-Blanco ja J. Corral García)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada otsuse artiklid 1-6;
            
         
               —
            
            
               teise võimalusena tühistada otsuse artikkel 4 selles osas, milles see kohustab riigiabi tagasi nõudma, ja
            
         
               —
            
            
               mõista kõik kohtukulud välja komisjonilt.
            
         
      Väited ja peamised argumendid
   
   Käesolevas menetluses vaidlustatud otsus on sama mis kohtuasjas T-515/13: Hispaania vs. komisjon.
   Hagi põhjenduseks esitab hageja viis väidet.
   
               1)
            
            
               Vaidlustatud otsus rikub olulisi menetlusnorme ja Euroopa Liidu põhiõiguste harta artikleid 20, 21 ja artikli 40 lõiget 1 selles osas, milles see tehti sellise uurimismenetluse tulemusel, milles esines olulisi rikkumisi.
            
         
               2)
            
            
               On rikutud õigusnorme, kuna on rikutud ELTL artikleid 107 ja 108 selles osas, milles leiti, et käesoleva menetluse esemeks olevad meetmed kujutavad endast riigiabi, ilma et oleks tuvastatud, et see on valikuline.
            
         
               3)
            
            
               On rikutud õigusnorme, kuna on rikutud ELTL artikleid 107 ja 108 selles osas, milles leiti, et käesoleva menetluse esemeks olevad meetmed kujutavad endast riigiabi, ilma et oleks tuvastatud, et uuritavad meetmed kahjustavad liikmesriikidevahelist kaubandust.
            
         
               4)
            
            
               On rikutud õigusnorme, kuna on rikutud ELTL artikli 107 lõiget 1 ja puuduvad põhjendused, kui tuvastati, et tegemist on riigiabiga ja kvalifitseeriti majandusliku huviga üksused ja nende investorid riigiabi saajatena, ilma et see oleks neile andnud konkurentsieeliseid või kahjustanud ühendusesisest kaubandust vastavates sektorites.
            
         
               5)
            
            
               On rikutud õigusnorme, kui kohustati võimalik riigiabi tagasi nõudma, rikkudes õiguskindluse, õiguspärase ootuse ja võrdse kohtlemise põhimõtteid ning määruse (EÜ) nr 659/1999 artiklit 14.